
[bookmark: _Toc256000000]NÁVRH UZNESENIA EURÓPSKEHO PARLAMENTU
o prístupe verejnosti k dokumentom – správa za roky 2022 – 2024

(2025/2137(INI))
Európsky parlament,
–	so zreteľom na Zmluvu o Európskej únii (ďalej len „Zmluva o EÚ“), a najmä na jej články 1, 9, 10, 11 a 16,
–	so zreteľom na Zmluvu o fungovaní Európskej únie (ďalej len „ZFEÚ“), a najmä na jej článok 15,
–	so zreteľom na Chartu základných práv Európskej únie (ďalej len „charta“), a najmä na jej články 41 a 42,
–	so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie[footnoteRef:2]1, [2: 1 Ú. v. ES L 145, 31.5.2001, s. 43, ELI: http://data.europa.eu/eli/reg/2001/1049/oj.] 

–	so zreteľom na návrh Komisie z 30. apríla 2008 na prijatie nariadenia Európskeho parlamentu a Rady o prístupe verejnosti k dokumentom Európskeho parlamentu, Rady a Komisie (COM(2008)0229),
–	so zreteľom na návrh Komisie z 21. marca 2011 na prijatie nariadenia Európskeho parlamentu a Rady, ktorým sa mení a dopĺňa nariadenie (ES) č. 1049/2001 o prístupe verejnosti k dokumentom Európskeho parlamentu, Rady a Komisie (COM(2011)0137),
–	so zreteľom na svoju pozíciu v prvom čítaní z 15. decembra 2011 k návrhu nariadenia Európskeho parlamentu a Rady o prístupe verejnosti k dokumentom Európskeho parlamentu, Rady a Komisie[footnoteRef:3]2, [3: 2 Ú. v. EÚ C 168 E, 14.6.2013, s. 159.] 

–	so zreteľom na oznámenie Komisie z 11. februára 2025 s názvom Pracovný program Komisie na rok 2025 (COM(2025)0045) a na jeho prílohy a na vyjadrený zámer stiahnuť návrhy COM(2011)0137 a COM(2008)0229 na zmenu nariadenia (ES) č. 1049/2001 o prístupe verejnosti k dokumentom Európskeho parlamentu, Rady a Komisie,
–	so zreteľom na rozhodnutie Komisie (EÚ) 2024/3080 zo 4. decembra 2024, ktorým sa stanovuje rokovací poriadok Komisie a mení rozhodnutie K(2000) 3614[footnoteRef:4]3, [4: 3 Ú. v. EÚ L 2024/3080, 5.12.2024, ELI: http://data.europa.eu/eli/dec/2024/3080/oj.] 

–	so zreteľom na svoje uznesenie zo 14. septembra 2017 o transparentnosti, zodpovednosti a integrite v inštitúciách EÚ[footnoteRef:5]4, [5: 4 Ú. v. EÚ C 337, 20.9.2018, s. 120.] 

–	so zreteľom na smernicu Európskeho parlamentu a Rady (EÚ) 2019/1937 z 23. októbra 2019 o ochrane osôb, ktoré nahlasujú porušenia práva Únie[footnoteRef:6]5, [6: 5 Ú. v. EÚ L 305, 26.11.2019, s. 17, ELI: http://data.europa.eu/eli/dir/2019/1937/oj.] 

–	so zreteľom na svoje uznesenie z 10. februára 2021 o prístupe verejnosti k dokumentom[footnoteRef:7]6, [7: 6 Ú. v. EÚ C 465, 17.11.2021, s. 54.] 

–	so zreteľom na správy a rozhodnutia európskej ombudsmanky, najmä na osobitnú správu OI/2/2022/OAM[footnoteRef:8]7 a rozhodnutie vo veci 1316/2021/MIG[footnoteRef:9]8, [8: 7 Európska ombudsmanka, Osobitná správa európskej ombudsmanky o jej strategickom vyšetrovaní týkajúcom sa času, ktorý Európska komisia potrebuje na vybavenie žiadostí o prístup verejnosti k dokumentom (OI/2/2022/OAM), 21. septembra 2023.]  [9: 8 Európska ombudsmanka, Rozhodnutie o zamietnutí Európskej komisie poskytnúť prístup verejnosti k textovým správam medzi predsedníčkou Komisie a výkonným riaditeľom farmaceutickej spoločnosti o nákupe očkovacej látky proti ochoreniu COVID-19 (vec 1316/2021/MIG), 12. júla 2022.] 

–	so zreteľom na judikatúru Súdneho dvora Európskej únie a Európskeho súdu pre ľudské práva,
–	so zreteľom na rozsudok Súdneho dvora Európskej únie zo 14. mája 2025 vo veci T-36/23, Stevi a The New York Times/Komisia[footnoteRef:10]9, [10: 9 Rozsudok Všeobecného súdu zo 14. mája 2025, Stevi a The New York Times/Komisia, T‑36/23, ECLI:EU:T:2025:483.] 

–	so zreteľom na svoje uznesenie z 13. júla 2023 o prístupe verejnosti k dokumentom – výročná správa za roky 2019 – 2021[footnoteRef:11]10, [11: 10 Ú. v. EÚ C, C/2024/4014, 17.7.2024, ELI: http://data.europa.eu/eli/C/2024/4014/oj.] 

–	so zreteľom na svoje uznesenie zo 14. marca 2024 o čase, ktorý Európska komisia potrebuje na vybavenie žiadostí o prístup verejnosti k dokumentom[footnoteRef:12]11, [12: 11 Ú. v. EÚ C, C/2024/6560, 12.11.2024, ELI: http://data.europa.eu/eli/C/2024/6560/oj.] 

–	so zreteľom na článok 122 ods. 7 a článok 149 rokovacieho poriadku,
–	so zreteľom na článok 55 rokovacieho poriadku,
–	so zreteľom na správu Výboru pre občianske slobody, spravodlivosť a vnútorné veci (A10-0000/2025),
A.	keďže zmluvy EÚ zaručujú každému občanovi právo na demokratickú účasť a transparentné rozhodovanie, a preto musia inštitúcie zabezpečovať verejnosti prístup k dokumentom; keďže toto základné právo na prístup k dokumentom, ktoré je chránené zmluvami a chartou, umožňuje účinnú občiansku kontrolu[footnoteRef:13]12; keďže Súdny dvor Európskej únie potvrdil, že prístup verejnosti k dokumentom je nevyhnutnou súčasťou participatívnej demokracie; [13: 12 Článok 10 ods. 3 Zmluvy o EÚ, vykladá sa so zreteľom na odôvodnenie13 jej preambuly, jej článok 1 ods. 2 a článok 9, a článok 15 ZFEÚ.] 

B.	keďže Súdny dvor Európskej únie zdôraznil, že verejná kontrola legislatívnych informácií má zásadný význam pre demokraciu a umožňuje občanom účinne uplatňovať svoje demokratické práva;
C.	keďže občania oprávnene očakávajú od verejných orgánov transparentnosť, efektívnosť a zodpovednosť a inštitúcie, orgány, úrady a agentúry EÚ by mali na tieto očakávania reagovať jasne a zrozumiteľne;
D.	keďže prístup k spoľahlivým a presným informáciám má zásadný význam pre ochranu pred dezinformáciami a účinný boj proti šíreniu dezinformácií;
E.	keďže strategické vyšetrovanie európskej ombudsmanky uvedené v osobitnej správe OI/2/2022/OAM odhalilo systémové a výrazné oneskorenia Komisie, najmä pri vybavovaní opakovaných žiadostí (žiadosti žiadateľov o preskúmanie pôvodnej odpovede) po tom, ako bol občanom pôvodne odmietnutý prístup k dokumentom;
F.	keďže v máji 2021 novinárka požiadala o prístup k dokumentom, vrátane textových správ, medzi predsedníčkou Komisie a spoločnosťou Pfizer, no Komisia uviedla, že v zmysle svojich interných registračných pravidiel takéto záznamy neuchováva; keďže európska ombudsmanka považovala túto odpoveď za nedostatočnú a odporučila obnoviť hľadanie dokumentov v súlade s povinnosťami prístupu verejnosti podľa nariadenia (ES) č. 1049/2001;
G.	keďže Komisia vo svojom oznámení o svojom pracovnom programe na rok 2025 vyjadrila svoj zámer stiahnuť návrhy COM(2011)0137 a COM(2008)0229, ktorých cieľom je zmena nariadenia (ES) č. 1049/2001 o prístupe verejnosti k dokumentom, pričom uviedla, že po rokoch legislatívnej patovej situácie od roku 2011 nie je v dohľadne žiadna dohoda;
Výročné správy o prístupe verejnosti k dokumentom
1.	konštatuje, že v roku 2024 Komisia zmenila svoj rámec transparentnosti prijatím revidovaného rokovacieho poriadku, čím objasnila pravidlá prístupu verejnosti k dokumentom podľa nariadenia (ES) č. 1049/2001;
2.	konštatuje, že v roku 2024 Komisia dostala 6 938 prvotných žiadostí o prístup k dokumentom a 641 opakovaných žiadostí, čo predstavuje nárast o 7 % v porovnaní s rokom 2023[footnoteRef:14]13; [14: 13 Správa Komisie z 19. mája 2025 o uplatňovaní nariadenia (ES) č. 1049/2001 o prístupe verejnosti k dokumentom Európskeho parlamentu, Rady a Komisie v roku 2024 (COM(2025)0239).] 

3.	zdôrazňuje, že do 31. decembra 2024 obsahoval verejný register dokumentov Európskeho parlamentu 918 803 odkazov (nárast z 898 267 na konci roka 2023); konštatuje, že celková miera kladných odpovedí zostala vysoká na úrovni 91 %, pričom žiadosti boli spracované v priemere do deviatich pracovných dní[footnoteRef:15]14; [15: 14 Európsky parlament, Public Access to Documents 2024 – European Parliament’s Annual Report (Prístup verejnosti k dokumentom za rok 2024 – výročná správa Európskeho parlamentu), generálne riaditeľstvo pre predsedníctvo, oddelenie pre transparentnosť, máj 2025.] 

Aktuálny vývoj
4.	zdôrazňuje, že aj keď sa určité informácie nesmú poskytovať, malo by sa zvážiť čiastočné zverejnenie, ak je to uskutočniteľné a žiaduce, a to v kontexte prevažujúceho verejného záujmu na transparentnosti, ktorý zahŕňa zásady riadnej správy vecí verejných, inštitucionálnej efektívnosti, demokratickej zodpovednosti a zvýšenej občianskej angažovanosti pri tvorbe politík;
5.	vyjadruje znepokojenie nad pretrvávajúcim a rozsiahlym nadmerným utajovaním úradných dokumentov zo stany inštitúcií, orgánov, úradov a agentúr EÚ; opakuje svoju dlhodobú výzvu, ktorú vyjadril vo svojich predchádzajúcich uzneseniach o prístupe verejnosti k dokumentom, aby sa stanovili jasné, konzistentné a právne záväzné pravidlá upravujúce utajovanie a odtajňovanie dokumentov;
6.	vyjadruje poľutovanie nad pretrvávajúcou absenciou zmysluplných následných opatrení zo strany Komisie a Rady v reakcii na tieto odporúčania;
7.	berie na vedomie, že vyšetrovanie európskej ombudsmanky uvedené v osobitnej správe OI/2/2022/OAM odhalilo vzorec systémových oneskorení Komisie pri odpovedaní na opakované žiadosti, pričom sa zistilo, že štrukturálne nedostatky, nedostatočné zdroje a neúčinná komunikácia v konečnom dôsledku odrádzali jednotlivcov od uplatňovania ich práva na prístup;
8.	vyzýva Komisiu na zabezpečenie toho, aby všetky budúce legislatívne návrhy boli založené na spoľahlivých a overiteľných údajoch, ktoré jasne preukazujú ich nevyhnutnosť, proporcionalitu a očakávanú účinnosť; okrem toho naliehavo vyzýva Komisiu, aby zabezpečila úplnú transparentnosť pri výbere zainteresovaných strán, s ktorými sa bude konzultovať počas prípravy legislatívnych návrhov;
9.	vyjadruje poľutovanie nad tým, že v Rade pretrvávajú nedostatky v oblasti transparentnosti; so znepokojením berie na vedomie dôsledky toho, že Rada odmietla udeliť prístup k dokumentom trialógu; vyjadruje poľutovanie nad tým, že nedávne analýzy naďalej poukazujú na nedostatok proaktívnych postupov zverejňovania a registrácie;
10.	víta rozsudok Súdneho dvora vo veci Stevi a The New York Times/Komisia ako dôležitý príspevok k línii judikatúry, ktorá podporila transparentné postupy v inštitúciách, orgánoch, úradoch a agentúrach EÚ; konštatuje, že v rozsudku sa zdôrazňuje povinnosť proaktívne uchovávať dokumentáciu, aby sa zaistilo účinné uplatňovanie práva na prístup; vyjadruje však poľutovanie nad tým, že Súdny dvor Európskej únie sa rozhodol neprijať nový výklad nariadenia (ES) č. 1049/2001 vzhľadom na moderné komunikačné metódy a vyvíjajúce sa povinnosti v oblasti transparentnosti;
Odporúčania
11.	berie na vedomie prijatie revidovaných vnútorných pravidiel Komisie o prístupe k dokumentom a skutočnosť, že boli vznesené otázky týkajúce sa ich súladu s chartou, ZEÚ, ZFEÚ a nariadením (ES) č. 1049/2001; zdôrazňuje, že prístup k dokumentom predstavuje podľa práva EÚ základné právo, ktoré je nevyhnutné na zabezpečenie transparentnosti, demokratickej zodpovednosti a zmysluplnej účasti občanov; vyzýva Komisiu, aby preskúmala tieto pravidlá vzhľadom na príslušnú judikatúru a vo vhodných prípadoch ich objasnila alebo upravila tak, aby sa dosiahla najvyššia úroveň transparentnosti;
12.	berie na vedomie, že Komisia stiahla svoje návrhy na revíziu nariadenia (ES) č. 1049/2001 z rokov 2008 a 2011; vyjadruje poľutovanie nad týmto rozhodnutím stiahnuť návrhy po rokoch patovej situácie bez jasného plánu, harmonogramu či zmysluplných konzultácií, čo znamená, že sa nevyužila kľúčová príležitosť na modernizáciu existujúceho a zastaraného rámca; vyzýva Komisiu, aby predložila aktualizovaný návrh, ktorý obmedzí výnimky na nevyhnutne potrebné prípady a stanoví novú normu EÚ pre otvorenosť a prístup verejnosti k dokumentom;
13.	odporúča, aby sa systémové oneskorenia pri vybavovaní opakovaných žiadostí urýchlene riešili zlepšením vnútorných postupov, pridelením dostatočných zdrojov a zabezpečením včasnej a transparentnej komunikácie so žiadateľmi s cieľom dodržiavať právne záväzky a podporovať dôveru a účasť verejnosti;
14.	zdôrazňuje, že transparentnosť a prístup k dokumentom inštitúcií, orgánov, úradov a agentúr EÚ musia byť pravidlom a že výnimky z tohto pravidla sa musia vykladať striktne, pričom sa musí zohľadňovať prevažujúci verejný záujem na zverejnení s cieľom umožniť verejnú kontrolu;
15.	zdôrazňuje, že nedostatok znalostí o tom, či dokumenty skutočne existujú, môže občanom brániť v uplatňovaní ich práva požiadať o prístup; zdôrazňuje, že zabezpečenie toho, aby občania mohli pochopiť a podrobne sledovať legislatívny proces a zúčastňovať sa na ňom, je právnou požiadavkou vyplývajúcou zo zmlúv a charty a základnou požiadavkou demokratickej kontroly a demokracie vo všeobecnosti;
°
°	°
16.	poveruje svoju predsedníčku, aby postúpila toto uznesenie Rade a Komisii.

<PathFdR>PR\1329551SK.docx</PathFdR>		PE<NoPE>778.284</NoPE><Version>v01-00</Version>
SK	Zjednotení v rozmanitosti	SK
PE<NoPE>778.284</NoPE><Version>v01-00</Version>	8/9	<PathFdR>PR\1329551SK.docx</PathFdR>
SK
<PathFdR>PR\1329551SK.docx</PathFdR>	9/9	PE<NoPE>778.284</NoPE><Version>v01-00</Version>
		SK
[bookmark: _Toc256000001]DÔVODOVÁ SPRÁVA
Cieľom tejto správy je opätovne potvrdiť, že prístup k dokumentom je základným právom každého občana podľa zmlúv, Charty základných práv a rámca Únie pre prístup k dokumentom, ako aj posilniť kultúru transparentnosti, ktorá zaisťuje spravodlivosť v politických procesoch a verejnej diskusii. Posudzuje sa v nej najnovší vývoj a identifikujú sa existujúce nedostatky – systémové oneskorenia, nadmerné utajovanie, nerovnomerné proaktívne uverejňovanie a neistota.
V tomto zmysle sa v správe navrhuje moderný prístup zameraný na občanov, pri ktorom je zverejňovanie pravidlom a utajenie výnimkou. Ďalším cieľom správy je zabezpečiť včasné a riadne odôvodnené rozhodnutia o žiadostiach; zaručiť včasný a účinný prístup k legislatívnym dokumentom, dokumentom trialógu a dokumentom týkajúcich sa medzinárodných dohôd; a posilniť proaktívne registre. Správa má takisto zabezpečiť rovnaké zaobchádzanie so zainteresovanými stranami, umožniť informovanú účasť a posilniť demokratickú zodpovednosť vo všetkých inštitúciách, orgánoch, úradoch a agentúrach EÚ.

<FootprintIntro></FootprintIntro>
V súlade s článkom 8 prílohy I k rokovaciemu poriadku spravodajkyňa vyhlasuje, že do svojej správy zahrnula informácie k záležitostiam týkajúcim sa predmetu spisu, ktoré jej počas prípravy návrhu správy poskytli títo zástupcovia záujmových skupín, na ktorých sa vzťahuje medziinštitucionálna dohoda o povinnom registri transparentnosti[footnoteRef:16]1, alebo títo zástupcovia verejných orgánov tretích krajín vrátane ich diplomatických misií a veľvyslanectiev: [16: 1 Medziinštitucionálna dohoda z 20. mája 2021 medzi Európskym parlamentom, Radou Európskej únie a Európskou komisiou o povinnom registri transparentnosti (Ú. v. EÚ L 207, 11.6.2021, s. 1, ELI:http://data.europa.eu/eli/agree_interinstit/2021/611/oj).] 

	1. Zástupcovia záujmových skupín, na ktorých sa vzťahuje medziinštitucionálna dohoda o povinnom registri transparentnosti

Vypracovanie uvedeného zoznamu je vo výlučnej zodpovednosti spravodajkyne.
Ak sú v zozname uvedené mená, funkcie alebo mená a funkcie fyzických osôb, spravodajkyňa vyhlasuje, že predložila dotknutým fyzickým osobám oznámenie Európskeho parlamentu o ochrane údajov č. 484 (https://www.europarl.europa.eu/data-protect/index.do), v ktorom sa stanovujú podmienky spracúvania ich osobných údajov a práva súvisiace s týmto spracúvaním.

